Jana Šubic Prislan

**Metodologija RE-ORG - pomoč pri urejanju shranjenega gradiva**

Unesco-Iccrom-CCI Re-Org metodologija je bila razvita z namenom, da skrbnikom muzejskih zbirk s sistematičnim pristopom pomaga narediti pomembne kvalitetne spremembe v njihovih depojskih prostorih. Cilj je izboljšanje dostopnosti in uporabnosti zbirk, ob hkratnem zagotavljanju njihovega trajnega ohranjanja.

Običajno se z metodologijo lahko seznanimo v večdnevnih izobraževalnih delavnicah na izbranih lokacijah v muzejih in depojih, da udeleženci v realni situaciji v praksi in ob strukturiranem predstavljanju vsebin lahko kasneje prenesejo teoretično in praktično znanje v domače okolje. Način prenašanja znanja v enodnevnem seminarju je lahko predvsem le seznanitev z metodologijo, poglobljeno znanje si je mogoče nato pridobiti na spletu. V primeru predstavitve metodologije s pomočjo spletnega izobraževanja (on-line), kakršnega se udeležujete, pa postane metodologija RE-ORG tako abstraktna, da nas le velika želja in motivacija lahko pripelje do tega, da jo uporabimo v svojih depojih. Bistvo urejanja depojev z metodologijo RE-ORG je namreč, da se vsi zaposleni srečajo in povežejo ob zbirkah, komunicirajo, se dogovarjajo, sodelujejo in spoštujejo vsakršni doprinos k preventivnemu varstvu kulturne dediščine.

Muzeji hranijo večino svojih zbirk v depojih, kjer morajo biti zagotovljeni varnost, ustrezni klimatski pogoji ter dostopnost do predmetov, da bodo zbirke lahko na razpolago sedanjim in bodočim uporabnikom. Kako to narediti, nam pokaže Re-Org metodologija, ki nas vodi od preverjanja primernosti depoja, preko iskanja rešitev za reorganizacijo do vzpostavitve boljšega načina hranjenja z upoštevanjem desetih kriterijev za strokovno urejen depo. Delo poteka tako, da se po tem, ko smo spoznali metodologijo, si določili cilje in oblikovali interesno delovno skupino (prvi korak), v nadaljnih korakih vzporedno enakovredno ukvarjamo s štirimi področji, ki pogojujejo dober depo: z upravljanjem, s stavbo, z zbirko ter s pohištvom in opremo.

Delo se začne z zbiranjem podatkov o depoju in sami zbirki, kar lahko združimo v večnamensko poročilo o stanju (drugi korak). V tretjem koraku projekt načrtujemo do najmanjših podrobnosti. Pri delu nas vodijo številni obrazci, v katere vpisujemo število in vrsto predmetov, potrebe po opremi, materialih za hranjenje, zabeležimo stanje predmetov, identificiramo ne-muzealije, prepoznana tveganja ipd. Ena izmed nalog je tudi ocena površinske in volumske zasedenosti prostora s predmeti in opremo in v možnosti optimizacije izrabe površin in prostora. Rezultat je predlog nove ureditve, tako glede opreme kot novega razporeda hranjenja predmetov po skupinah, po dogovoru, glede na njihovo obliko, velikost, material, vrsto, sporočilo ipd. Pomembno je, da naredimo tudi načrt lokalizacije – sistem označevanja mest, kjer so predmeti hranjeni. S predlogom seznanimo tudi ostale sodelavce.

V zadnejm četrtem koraku reorganizacijo izpeljemo. Če je mogoče, predmete začasno preselimo na ne preveč oddaljeno mesto, ki smo ga predhodno pripravili. Izpraznjen depojski prostor medtem počistimo in po načrtu preuredimo ali le izboljšamo/prilagodimo. Predmete pregledamo, označimo tiste, ki potrebujejo konservatorsko-restavratorsko obdelavo, izločimo ne-muzealije, oblikujemo nove dogovorjene skupine predmetov, ki jih nato po načrtu vrnemo v prostor.

Delo na vsebinskem urejanju zbirke lahko nadaljujejo kustosi.

**Osnovne informacije in delovno gradivo za metodologijo:**

* RE-ORG plakat <https://www.iccrom.org/section/preventive-conservation/re-org>
* RE-ORG - A method to reorganize museum storage, ICCROM 2017, <https://www.iccrom.org/publication/re-org-method-reorganize-museum-storage> (dostop 30.9.2020
* Veljko Džikić: RE-ORG – Metoda za reorganizacijo depojev, 2. kongres slovenskih muzealcev, Hiperpovezani muzeji: novi pristopi, novi obiskovalci; Evropsko leto kulturne dediščine, Zbornik prispevkov, SMS 2020, str. 123 – 133
* Jana Šubic Prislan, Andrej Ferletic: Tekstilna zbirka Oddelka za zgodovino Goriškega muzeja – urejanje gradiva, shranjenega v muzejskih depojih s pomočjo metodologije RE-ORG, Goriški letnik 39-40, 2015-2016, str. 275 - 283

ICCROM priporoča, da pred reorganizacijo hranjenja predmetov po metodi RE-ORG v depoju naredimo tudi oceno tveganj, z namenom, da največja tveganja odpravimo, manjša pa obvladujemo in nadzorujemo. Povezava na ICCROMovo metodo:

* Stefan Michalski, José Luiz Pedersoli jr.: The ABC Method, A risk management approach to the preservation of cultural heritage, Canadian Conservation Institute, ICCROM 2016 <https://www.iccrom.org/sites/default/files/2017-12/risk_manual_2016-eng.pdf> (dostop 30.9.2020)

**Dodatne informacije:**

* Jana Šubic Prislan: Metodologija RE-ORG – pomoč pri urejanju shranjenega gradiva, Konservator-restavrator, Povzetki mednarodnega srečanja 2016, Skupnost muzejev Slovenije 2016, str. 90
* Jana Šubic Prislan: Regijski centri za pomoč pri organizranju trajnega hranjenja predmetov kulturne dediščine, Konservator-restavrator, Povzetki mednarodnega srečanja 2017, Skupnost muzejev Slovenije 2017, str. 134
* Jana Šubic Prislan, Catherine Antomarchi et al.: Team up and re-group, re-use and re-vive! Lessons learnt from RE-ORG workshops around the world, ICOM-CC 18th Triennial Conference 2017 Copenhagen preprints, 9 strani <https://www.icom-cc-publications-online.org/PublicationDetail.aspx?cid=b4b8d9b4-3d20-4240-a4c8-cc3514b15bdb> (dostop 30. 9. 2020)
* Jana Šubic Prislan: Reorganization of Textile Collection Storage of History Department in Goriški Muzej following the RE-ORG Methodology, Matcons – Matter and Materials in/for Heritage Conservation, Craiova 18. – 22. September 2017, Book of abstracts, str. 22 – 27; + prevod v romunski jezik
* Jana Šubic Prislan: ICOM Conference Linking Past and Future, 4 to 8 September 2017, Copenhagen, Denmark, ICOM News Slovenia, ISSUE 01 – November 2017, ISSN 2591-1236, str. 11-12
* Jana Šubic Prislan: RE-ORG Methodology in Museum Storage Areas, Cooperation of ICOM SEE, ICCROM, ICOM Slovenia and ICOM Croatia, ICOM News Slovenia, ISSUE 01 – November 2017, ISSN 2591-1236, str. 18 -19
* Jana Šubic Prislan: RE-ORG methodology applied in the museum storage areas in Slovenia, ICOM News 2018, str. 16 -17, ISSN 2591-1236
* Bojan Knific, Boštjan Meglič: RE-ORG v Tržiškem muzeju, isto, str. 17
* Jana Šubic Prislan,Veljko Džikić, Marko Ličina: Metodologija RE-ORG v Muzeju novejše zgodovine Slovenije/ Application of the RE-ORG Methodology at the National Museum of Contemporary History, ICOM News 01 2019, str. 11, ISSN 2591-1236
* Andrej Ferletic, Jana Šubic Prislan: Reorganizacija tekstilnega depoja oddelka za zgodovino v Goriškem muzeju, centralni depo v Ajdovščini, 2. kongres slovenskih muzealcev, Hiperpovezani muzeji: novi pristopi, novi obiskovalci; Evropsko leto kulturne dediščine, Zbornik prispevkov, SMS 2020, str. 134 – 139
* Mihaela Grčević RE-ORG v Etnografskem muzeju v Zagrebu, isto, str. 140 – 145
* Stojan Knežević, Simon Špital: RE-ORG v Muzeju Velenje, isto, str 146 – 150
* Bojan Knific, Boštjan Meglič: RE-ORG v Tržiškem muzeju, isto, str. 151 – 158
* Aleš Vene: Depoji v Posavskem muzeju in RE-ORG, isto, str. 159 - 162